Kaalvoet Liefde - INK - INK Kaalvoet Liefde - INK
Titel: Kaalvoet Liefde
Datum gepubliseer: 14 Januarie 2020 Aantal woorde: 86 186 Kere gelees ♥2
Kaalvoet staan ek voor jou
my hoof is onbedek,
my hart is in my hande,
my liefde onbevlek.
Jy vra wat’s my begeerte,
wat wil ek hier kom kry,
ek antwoord uit my hart uit,
dis altyd maar net jy…
want dis ‘n kaalvoet liefde dié
waarmee ek jou bemin,
‘n liefde sonder rym of ritme,
sonder einde of begin,
want jy trap kaalvoet spore
op die paaie van my hart,
en so het jy my liefde
lankal reeds vir jou kom vat.
©Anton Bosch 12/01/2020
Lees ander publikasies deur Woordsmous
Kommentaar telling: 42
Ek is 'n gebore Boerseun uit die ou Wes-Transvaal. Alhoewel ek die afgelope twaalf jaar in Ierland woon is ek steeds in murg en been en bloed 'n Afrikaner. Weens die liefde vir my taal het ek die pen opgeneem en dig hoofsaaklik in my Afrikaans. Ek is maar 'n groentjie in die digwêreld, het nog nooit 'n bundel gepubliseer nie, maar my passie vir Afrikaans sal sorg dat ek die pen nie weer neerlê voor ek my kop in finale rus neerlê nie. So, tot dan smous ek maar met my woorde...
0 Lid, 63 gaste aanlyn